Доц. Георги Н. Николов

**Домашни извори за българската средновековна история**

Курсът има за цел да представи домашните (старобългарски) писмени исторически извори за историята на средновековна България. Основно място заема класификацията и характеристиката на изворите. Застъпени са следните по-важни проблеми: Специфики на българската средновековна историопис; Първобългарските каменни надписи; Приписките в българските книжовни творби от Средновековието; Житията в средновековната българска литература; Преводните византийски исторически творби и рецепцията им в средновековна България; Българските кратки хроники и техните следи във византийските исторически творби; Монетите и печатите на българските средновековни владетели като извор за българската история; Надписи върху български средновековни пръстени; България и българите в българските апокрифни и историко-апокалиптични съчинения; Документалното наследство на средновековна България (Закони и законодателни паметници; Официални писма на българските владетели; Грамотите на българските царе от ХІІІ–ХІV век; Международни договори на Българското царство; Документите на Българската църква); Основни корпуси и издания на старобългарски исторически извори; Съдбата на старобългарската книжнина по време на византийското завоевание и турското робство.